Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 384

(85) A 8. cikk alapján elfogadott rendeletekben pontosan meg kell határozni azok hatályát. Ez elsõsorban azt jelenti, hogy a Bizottságnak meg kell határoznia az érintett terméket és földrajzi piac(ok)at, másodsorban pedig meg 2002/34/II. szám kell jelölnie, milyen típusú vertikális korlátozás tekintetében nem alkalmazható a jövõben a csoportmentesítési rendelet. Az utóbbi tekintetében a Bizottság megváltoztathatja rendeletének hatályát az általa megcélozni kívánt eredmény elérése érdekében. Míg az 50%-os piaci lefedettségi arány számítása során például figyelembe veszik minden egyedüli márka kikötésére vonatkozó megállapodás párhuzamos hálózatát, a Bizottság megteheti, hogy az alkalmazás mellõzésérõl szóló rendelet hatályát csak bizonyos idõtartamot túllépõ versenytilalmi kötelezettségekre korlátozza. Így elõfordulhat, hogy a rövidebb idõtartamú vagy kevésbé korlátozó természetû megállapodásokra nem vonatkozik a rendelet, figyelembe véve az ilyen korlátozásoknak tulajdonítható kizáró hatás alacsonyabb fokát. Hasonlóképpen, ha egy adott piacon a szelektív forgalmazást további korlátozásokkal — például versenytilalommal vagy a vevõre gyakorolt mennyiségi kényszerrel — kapcsolják össze, a csoportmentesítési rendelet alkalmazásának mellõzésérõl szóló rendelet vonatkozhat csak az ilyen további korlátozásokra. Szükség esetén a Bizottság azzal is adhat iránymutatást, hogy meghatározza azt a piaci részesedési szintet, amely — az adott piac viszonylatában — elégtelennek tekinthetõ abból a szempontból, hogy az egyéni vállalkozás a halmozott hatáshoz jelentõsen hozzájáruló vállalkozásnak minõsülhessen.

Source: https://magyarkozlony.hu/hivatalos-lapok/0d2ec54993e610d02f6369c49ab38cb1f1139fbb/dokumentumok/be6f0d36b696c7273a5854d57d36152b60703eea/letoltes